Държавен вестник, бр. 82, 2009 г., стр. 3

БРОЙ  82	
Д Ъ Р Ж А В Е Н  В Е С Т Н И К 	
СТР.  3  
3. Алинея 3 се изменя така:
„(3) Отказът за издаване на български лич­
ни документи, отнемането им и налагането 
на други ограничения, свързани с тяхното 
ползване и съхранение, се уреждат със закон.“
4. В ал. 4 думите „български документи за 
самоличност“ се заменят с „български лични 
документи“.
5. Създава се ал. 5:
„(5) Български лични документи по смисъла 
на този закон са:
1. документи за самоличност;
2. свидетелство за управление на моторно 
превозно средство; 
3. документи за пребиваване.“
§ 4. В чл. 2 думите „Българските документи 
за самоличност“ се заменят с „Българските 
лични документи“.
§ 5. Член 3 се изменя така:
„Чл. 3. (1) Документите за самоличност 
удостоверяват самоличността, а при необхо­
димост – и гражданството, чрез съдържащите 
се в тях данни.
(2) Самоличността на българските гражда­
ни може да се удостоверява със заместващи 
документи или с други документи по реда и 
в случаите, определени със закон.
(3) Свидетелството за управление на мо­
торно превозно средство удостоверява право­
способността за управление на моторно пре­
возно средство, а за български граждани – и 
самоличността на територията на Република 
България, чрез съдържащите се в него данни.
(4) Документите за пребиваване удосто­
веряват само правото на пребиваване на 
територията на Република България.“
§ 6. В чл. 4 се правят следните изменения 
и допълнения:
1. Алинея 2 се изменя така:
„(2) Чужденец, пребиваващ на терито­
рията на Република България, има право 
на документ за самоличност или документ 
за пребиваване, както и на свидетелство за 
управление на моторно превозно средство в 
случаите, определени със закон.“
2. Създава се нова ал. 3:
„(3) Гражданите на Европейския съюз 
(ЕС), гражданите на държави – страни по 
Споразумението за Европейското икономи­
ческо пространство (ЕИП), гражданите на 
Конфедерация Швейцария и членовете на 
техните семейства, които не са граждани 
на ЕС, ЕИП и Конфедерация Швейцария, 
които по силата на сключени международ­
ни договори с ЕС имат право на свободно 
придвижване, имат право на документ за 
пребиваване и свидетелство за управление 
на моторно превозно средство, издавани в 
Република България по реда и в случаите, 
определени със закон.“
3. Досегашната ал. 3 става ал. 4 и в нея 
думите „български документ за самоличност“ 
се заменят с „български личен документ“.
§ 7. Член 5 се изменя така:
„Чл. 5. За издаване на български лични 
документи лицата по чл. 4 се явяват пред 
съответния орган по чл. 1, ал. 2 в случаите 
и по реда, определени в този закон.“
§ 8. В чл. 7 се правят следните изменения:
1. В ал. 1 думите „български документи за 
самоличност“ се заменят с „български лични 
документи“.
2. В ал. 2 думите „документ за самолич­
ност“ се заменят с „личен документ“.
§ 9. В чл. 8 се правят следните изменения:
1. В ал. 1 думите „Документите за само­
личност“ се заменят с „Българските лични 
документи“.
2. Алинеи 2 и 3 се изменят така:
„(2) При изгубване, кражба, повреждане или 
унищожаване на български личен документ 
лицето е длъжно в срок до три дни да декла­
рира това в най-близкото структурно звено на 
Министерството на вътрешните работи или в 
дипломатическите или консулските предста­
вителства на Република България в чужбина, 
а в случаите по чл. 39а – в Министерство­
то на отбраната или в дипломатическите и 
консулските представителства на Република 
България в чужбина.
(3) В случаите на изгубване, кражба, по­
вреждане или унищожаване на български 
личен документ лицето в срок до три дни 
може да подаде декларация относно тези 
обстоятелства по електронен път по ред, оп­
ределен с акт на Министерския съвет.“
3. В ал. 4 думата „заявлението“ се заменя 
с „декларацията“.
§ 10. Член 9 се изменя така:
„Чл. 9. (1) При промяна на имената, единния 
граждански номер (личния номер/личен номер 
на чужденец), пола, гражданството или при 
настъпили съществени и трайни изменения 
на образа лицето е длъжно да подаде заяв­
ление за издаване на нови български лични 
документи в срок до 30 дни.
(2) В срока по ал. 1 при промяна на по­
стоянния адрес лицето е длъжно да подаде 
заявление за издаване на нова лична карта, 
разрешение за пребиваване по чл. 59, ал. 2, 
т. 2 и 4, карта на бежанец, карта на чужденец, 
получил убежище, и карта на чужденец с 
хуманитарен статут. При промяна на посто­
янния адрес от едно населено място в друго 
населено място в срок до 30 дни от издаване 
на новия документ лицето е длъжно да подаде 
заявление за издаване на ново свидетелство 
за управление на моторно превозно средство.
(3) При издаване на нов български личен 
документ предишният от същия вид се връща 
на органа, който го е издал.“